Rexall Place

Rexall Place je hokejový štadión v Edmontone, v Kanade. V rokoch 1974 až 1995 sa hala nazývala Northlands Coliseum, v rokoch 1995 až 1998 Edmonton Coliseum, v rokoch 1998 až 2003 Skyreach Centre a od roku 2003 hala nesie súčasný názov. Pred halou stojí socha Wayna Gretzkeho, jedného z najlepších hokejistov, ktorí hrali okrem iného v tíme Edmonton Oilers, teda v tíme, ktorý hrá svoje domáce zápasy v tejto hale. Živé nahrávky Nasledujúce skupiny v hale nahrali živé albumy, filmy alebo videá: Yes nahrali v roku 1984 koncertný film 9012Live v tejto hale. Nickelback nahrali v roku 2002 koncertné video Live at Home v tejto hale. Our Lady Peace nahrali v roku 2003 časť nahrávky Live v tejto hale. Michael W. Smith nahral svoje živé DVD Worship počas akcie YC Alberta v tejto hale. Corb Lund nahrali v roku 2007 koncertné video počas turné Horse Soldier! Horse Soldier! v tejto hale. Thousand Foot Krutch nahrali svoj koncert YC Alberta dňa 28. mája 2010 v tejto hale. Živé CD a DVD tejto show je plánované na vydanie v roku 2010. Informácie Adresa: 7424 118 Ave. N.W. Edmonton, Alberta T5B 4M9 Otvorený od: 1974 Kapacita: 16 839 miest Referencie Externé odkazy Rexall Place oficiálna webstránka Archivované 2008-06-18 na Wayback Machine (po anglicky) Rexall Place na Hockeyarenas.net (po anglicky)